ஐ.எஸ்.டி.என்., தொழில்நுட்பம் மூலம், போட் கிளப்பில் உள்ள தன் வீட்டில் இருந்து, 'ஆப்டிக்கல் பைபர் கேபிள்' மூலம் சென்னை, தேனாம்பேட்டை, அண்ணா அறிவாலயத்தில் அப்போது இயங்கிய சன் 'டிவி' அலுவலகத்துக்கும் இணைப்பு கொடுத்து விட்டு, பிரச்னை என்றதும், அந்த இணைப்பை துண்டித்து விட்டனர். இணைப்பு துண்டிக்கப்பட்டு விட்டாலும், இன்று வரையில், அந்த கேபிள், அப்படியே மண்ணுக்குள் தான் புதைந்து கிடக்கிறது. அதை அவர்களால் அப்புறப்படுத்த முடியவில்லை. முன்பு, மண்ணுக்குள் புதைந்துள்ள தொலைபேசி கேபிளில் பழுது என்றால், கேபிள் பதிக்கப்பட்டிருக்கும் இடத்துக்கு மேலே, விசேஷமாக உருவாக்கப்பட்ட கருவி ஒன்றை, உருட்டிச் செல்வர். பழுது இருக்கும் இடத்தை, கருவி காட்டிக் கொடுத்து விடும். அதுபோல், இப்போது நவீனமாக புதிய கருவிகள் வந்து விட்டன. பூமிக்கு அடியில் புதைந்து கிடக்கும் விஷயங்களை, 'சாட்டிலைட் மேப்பிங்' மூலம், எளிதாகக் கண்டுபிடிக்கின்றனர். அந்த வகையிலும் கூட, போட் கிளப் - அண்ணா அறிவாலயம் இடையில், கேபிள் புதைந்து இருப்பதை கண்டறிந்து விடலாம். அப்படி கண்டறிந்து விட்டால், நடந்த தவறை, சி.பி.ஐ., அதிகாரிகள், எளிதில் நீதிமன்றத்தில் நிரூபிக்க முடியும். புதைந்து கிடப்பது கேபிள் தானே என, யாரும் நினைக்க வேண்டியதில்லை; உண்மையும் தான். ஆனால், இப்படி முறைகேட்டுக்கு ஆதாரங்கள் இருக்க, தவறே நடக்காதது போல தயாநிதி பேசி வருகிறார். அவர், தொலைத்தொடர்புத் துறை அமைச்சராக இருந்த இரண்டரை ஆண்டுகளில் தான், மூன்று பெரிய பிரச்னைகளில் சிக்கினார். அவர் தன் சுயநலத்துக்காக, தன் பதவியை பயன்படுத்தினார்; அதனாலேயே சிக்கல் ஏற்பட்டது. இவ்வாறு, அவர் கூறினார்.